Arxius de Notícies i articles - Suara - Pla de MartísSuara – Pla de Martís
Arxiu de la categoria: Notícies i articles
El dia 27 d’octubre vam poder gaudir de la 13ª sessió de l’espai En parlem, et sembla?. En aquesta ocasió vam voler abordar el tema: Què feia? Què faig?. L’objectiu era que els familiars coneguessin les activitats que fem al servei, i que ells ens poguessin explicar què li agradava fer a la mare, al pare, la tieta, l’amiga, etc., quan estaven a casa, i què podríem arribar a incloure en el seu dia a dia.
Va ser una sessió molt productiva, amb moltes aportacions dels familiars que ens van poder acompanyar. Ens van plantejar activitats que no estem fent actualment, i van sorgir idees de com poder potenciar aquelles que ja estem duent a terme.
La sessió es va realitzar al gimnàs del centre i, degut al dia plujós que feia, no vam poder gaudir del pica-pica a l’exterior. Tot i així, la valoració va ser molt positiva i d’aquí poc temps, ja començarem a preparar la 14ª sessió.
Publicat dins de Notícies i articles	| Deixa un comentari
El dia 25 d’octubre vam dur a terme al centre la reunió del Consell de Participació. Vam comptar amb la presència de 4 representants dels residents, 3 treballadors, 1 familiar, la direcció del servei i un representant de SUARA COOPERATIVA. Des de l’Ajuntament d’Esponellà van disculpar la seva absència per incompatibilitat horària.
La reunió va tenir una durada d’una hora i mitja aproximadament i es va fer un repàs de les activitats que es duen a terme de manera fixa (música, psicomotricitat, teràpia canina, festa de famílies i amics del mes de setembre, espai de famílies, taller de memòria, bingo, etc.) i d’aquelles que s’han realitzat a més a més (concerts, sortides, espectacles de màgia, etc.).
Per part de la direcció es va fer un repàs ràpid a la Memòria del 2017 i es van recollir totes aquelles propostes i/o suggeriments que van anar sortint durant la reunió. Es va parlar de poder arreglar la part exterior de la residència, per a que els residents puguin gaudir més d’aquesta zona. Va sortir la idea de poder comptar amb la col·laboració dels familiars per voluntariat, o per altres coses que tinguin a veure amb el centre.
La reunió és anual, i per tant, la pròxima es durà a terme de cares a l’octubre del 2019.
La valoració de la reunió va ser molt positiva, ja que va ser un espai on residents, treballadors, família i empresa, van poder interaccionar i abordar temes de interès per tots.
Publicat el 2 de març de 2018 per sergigussinyer
El dimecres es preveia un dia complicat, degut a les alertes de neu que es donaven des del servei de meteorologia de Catalunya.
de totes maneres la jornada va ser fantàstica per gaudir veure la neu caure, i el fet de que no s’acumules a les carreteres va fer que no hi hagués incidències en tot el dia.
podeu veure com ens va deixar el paisatge des de casa, una bonica estampa, que només va durar unes hores.
5a SESSIÓ EN PARLEM? ET SEMBLA?
En data de dissabte 11 de juny de 2016, ha tingut lloc la 5ª sessió de l’ espai familiar de la Residència Pla de Martís. Avui hem parlat sobre les demències i el deteriorament cognitiu.
L’espai famliar “En parlem? Et sembla? va nèixer ara fa un any arran del desig de voler oferir i crear, conjuntament entre professionals i familiars del servei, un punt de trobada i de compartir experiències i sentiments arran de la vida a la Residència Pla de Martís.
L’espai, amb una periodicitat trimestral, té, doncs, com a objectiu primari parlar, compartir i expressar sentiments. L’espai, des del servei, es dinamitzat per part dels professionals de treball social, psicologia, gerocultors i direcció, encara que en ocasions també ha comptat amb la participació d’altres perfils. No obstant, la dinamització, en aquest cas, no és lideratge de l’espai. Ja que el que és vol és que “En parlem? Et sembla?” sigui un espai construit entre professionals i familiars, on el saber tècnic no ha de tenir pes específic. El que volem és que plegats reflexionem sobre el servei, l’atenció, i la vida diària a la Residència Pla de Martís. Plegats és més fàcil, i s’ha de poder fer des l’experiència professional, però especialment des de l’atenció personal, l’empatia vers el resident, l’afecte i l’estimació familiar i els sentiments vinculats.
D’ençà el mes de juny de l’any 2015, quan va tenir lloc la primera sessió hem parlat o tractat els següents temes:
_Ingrès en una residència: decisió, sentiments i emocions.
_Les visites: com han de ser? A vegades em costa acomiadar-me…
_El tracte a la persona resident: com vull i vol ell/a que el tractin.
_El darrer tram de la vida. L’acompanyament des d’una residència.
_Demències i deteriorament cognitiu. Dificultats i sentiments.
A les sessions hi han participat una mitjana entre 7 i 12 famílies per sessió. La participació és oberta, i es pot participar en una o vàries sessions o fer-ho de manera intermitent, segons interessos o disponibilitat. La valoració de les sessions és molt positiva per part dels familiars que en una enquesta de satisfacció puntuen amb una mitjana propera al 10.
Així doncs, familiars i professionals ens volem felicitar conjuntament per aquest primer any del nostre espai familiar, i esperem que entre tots puguim continuar pensant, reflexionant i emocionant-nos quan parlem en referència a com millorar la vida de les persones que resideixen a la Residència Pla de Martís. Moltes gràcies i per molts anys!
Publicat dins de Notícies i articles	| 1 resposta
EN PARLEM… ET SEMBLA?
Publicat el 7 d'octubre de 2015 per Residencia Pla de Martis
Aquest dissabte 10 d’ octubre es durà a terme la segona sessió del programa “En parlem… et sembla?”
“En parlem… et sembla?” és una iniciativa amb l’objectiu de promoure la comunicació oberta i fluida entre professionals i familiars de la residència. El funcionament de les sessions neix a partir d’un centre d’interès i a partir d’aquí poder recollir impressions, sensacions i propostes de millora pel servei, l’atenció i/o la relació amb els residents. Així doncs, hom pot dir que és un espai obert de comunicació amb l’objectiu de poder reflexionar i millorar en el dia a dia l’atenció.
En aquesta sessió es parlarà sobre les visites als nostres familiars.
Convit a la IX FESTA DE LA RESIDÈNCIA PLA DE MARTÍS
Publicat el 18 de setembre de 2015 per Residencia Pla de Martis
Estic content que hagueu vingut. Us esperava, com un dia més. Esperava somrient i alegre la vostra visita. Porto una estona mirant cap a fora, caps als arbres, com embadalit, tot imaginant que us aproximeu agafats de la mà i jo us espero amb els braços oberts i amb un somriure ple i net que ocupa el meu rostre.
Ara que ja sou aquí, una claror diferent ha fet bullir els meus sentiments. Tinc una dolça tremolor interna.
Segurament no és una visita habitual. És una visita especial, doncs avui vosaltres esteu convidats a dinar a la Residència Pla de Martís, la que ara és casa meva. Em fa il·lusió ja que avui veniu a fer l’aperitiu i a menjar arròs, com quan veniu a casa i dinàvem plegats. Recordo aquells diumenges amb melangia, però també amb alegria serena.
Des de fa uns dies hi penso especialment en vosaltres. Penso en aquest dia. Penso en poder estar junts asseguts al voltant d’ una taula. Els dinars familiars sempre m’han agradat. Són espais de trobada que permeten recuperar converses, sentiments, mirades i parlar tranquil·lament mirant als ulls. I la memòria de les sobretaules em porta a reviure quan miràvem i remiràvem fotografies d’un místic blanc i negre antic; o quan unes cartes o el dòmino ocupaven la nostra estona.
També m’agradarà que avui estigueu amb mi. Que m’ajudeu a menjar, si em cal… que pugueu acaronar la meva ma i la meva galta, que potser en algun moment quedarà humida per una llàgrima furtiva.
Sabeu que hi ha dies que no recordo. Sabeu que hi ha moments que hi sóc, però que sembla que estigui pensant en altres coses. Sabeu que a vegades em podeu preguntar una cosa i jo us puc no respondre o fer-ho d’una manera no esperada. Però, vull que sapigueu que hi sóc, encara que potser no sempre us ho puc dic, o ho sé dir.
I vull que tu, i ella, i ell, i vosaltres hi estigueu. Sou importants per mi. Molt importants. Quan veniu a casa meva, quan veniu a la Residència Pla de Martís i m’acompanyeu , em feu sentir important. Em feu sentir jo.
Jo visc aquí. Això es casa meva. Recordo que al principi la melangia m’acompanyava sovint. Amb el temps, però, estic content de ser-hi. Em sento bé, cuida’t i atès, encara que no només em cuiden aquí, sinó que també teniu especial cura de mi vosaltres quan em veniu a veure. La vostra mirada, la vostra mà, la vostra presència, el vostre silenci són un regal de cura per mi.
Així, gràcies per haver vingut un any més…I si em permeteu una llicència emotiva em guardaré una de les estones viscudes avui en el meu cor…aquest serà un regal per mi…
IX FESTA FAMILIAR RESIDÈNCIA PLA DE MARTÍS
Esponellà, 20 de setembre de 2015
Publicat el 18 de juny de 2015 per Residencia Pla de Martis
El passat divendres 12 de juny va tenir lloc la primera sessió de l’ espai EN PARLEM… ET SEMBLA? a la Residència Pla de Martís.
El propòsit d’ EN PARLEM… ET SEMBLA?, que vol ser trimestral, neix des de la Residència Pla de Martís amb l’objectiu de COMPARTIR, de VOLER PARLAR, de SER PROPERS, de CONSTRUIR un ESPAI DE COMUNICACIÓ.
Us fem cinc cèntims del projecte:
QUI FORMA AQUEST ESPAI?
_Familiars i referents de residents acollits a la Residència Pla de Martís i professionals del servei.
COM ÉS AQUEST ESPAI DE COMUNICACIÓ?
_Un espai obert, dinàmic i participatiu. Un espai per compartir, per explicar, per aprendre, per construir entre tots…
_Dels residents i familiars / _De la vida a la residència / _D’allò que vulguem saber més / D’allò que ens preocupi o interessi / _…
_Creant un espai de trobada i expressió periòdic / _Un espai dinàmic i proper / _Un espai d’aprenentatge conjunt / Un espai de trobada sense pretensions, creat pels mateixos participants.
_Les sessions seran els divendres, en horari de tarda, o els dissabtes, en horari de matí.
La sessió del divendres 12 de juny, a la tarda, va comptar amb la participació de 15 familiars, i 3 professionals del servei (psicòloga, treballadora social i director) La sessió a través de diferents dinàmiques participatives es va centrar en recordar i evocar els sentiments i emocions que es generen arran d’un ingrés en una residència. La valoració global va ser positiva, i ja vam començar a pensar conjuntament en com hem de fer que sigui la següent trobada de EN PARLEM…ET SEMBLA?
ARTICLE: Taller de jardineria
Publicat el 29 de desembre de 2014 per admin
Taller de jardineria (article publicat al Butlletí d’Esponellà)
La Residència Pla de Martís ha portat a terme aquesta primavera-estiu un taller actiu i dinàmic de jardineria i de contacte amb la natura.
La ubicació del servei en un entorn natural i amb una important extensió de terreny ha permès treballar el taller amb els nostres residents.
El taller, que va iniciar-se en el mes de maig i que s’ha estès fins a finals de setembre, ha comptat amb la participació de 22 residents, amb edats compreses entre els 58 anys i els 94. Els participants es van distribuir en dos grups, atenent les seves capacitats i per tal de facilitar la dinamització de les activitats. Els tallers es feien en horari de tardes, els dimarts i els dijous.
Des del servei, i sota la dinamització de l’educadora social, es van definir els objectius bàsics del taller de jardineria:
Oferir una activitat significativa pels participants.
Aconseguir crear espais de relació positius entre els residents.
Recuperar tradicions, costums o hàbits en relació al conreu de la terra.
Treballar aspectes de reminiscència i de memòria respecte a l’ús d’estris, cultius,
plantes o activitats agrícoles o de jardineria.
Crear espais de relació i de convivència entre els residents positius (comunicació, relacions personals i grupals i treball en equip amb objectius comuns).
Portar a terme una activitat d’estimulació ocupacional i de manipulació.
Treballar les habilitats pròpies dels usuaris i compartir les experiències pròpies.
Fomentar la consciència de grup i la dinàmica participativa.
Fomentar l’ estimulació individual i grupal dels residents adequat als diferents nivells d’autonomia física i de capacitat cognitiva.
Crear espais de foment de l’autoestima individual i grupal.
L’activitat ha estat dinamitzada per en Javier Fernández, un auxiliar de geriatria del nostre servei, enamorat de la seva feina, així com del contacte amb la natura, la jardineria i les activitats d’hort. “Per a mi –explica en Javier- ha estat una experiència molt enriquidora. Sóc un gran amant del contacte amb la natura, de les plantes, i d’allò que emocionalment ens poden aportar. Tenir cura de les plantes, d’un hort i de la natura, penso, que sovint facilita un estat anímic més positiu i tranquil. Aquest aspecte també l’hem pogut treballar i sentir amb les persones que han participat en el taller. Els participants esperaven el dia de poder fer l’activitat amb il·lusió, i així mateix manifestaven que els emplenava molt a nivell personal. Ha estat una molt bona experiència”.
Atenent al nivell d’autonomia dels residents que han participat en el taller, s’han portat diferents tipus d’activitats:
Activitat de jardineria amb el suport d’una jardinera adaptada per les persones amb mobilitat reduïda i amb ús de cadira de rodes.
Hort actiu, per les persones amb un nivell d’autonomia més elevat.
Treball amb esqueixos.
Activitats de replantació.
Manteniment de la zona boscosa i de jardí de la residència.
Taller amb participació activa de familiars.
Creació de petites plantes personalitzades.
Conreu dels fruits de l’hort.
Taller de bosses de flors i olors.
En Javier Fernández, ens explica que “la valoració de les activitats, com ja hem comentat, ha estat molt positiva. Crec que també ha estat especialment positiva la participació i suport de les famílies. El fet que els familiars mostrin interès per l’activitat, que li demanin opinió al resident o que fins i tot hi participin ha estat un altre factor d’èxit. Les persones grans necessiten també saber i sentir que els seus familiars de referència tenen interès actiu per allò que ells fan i senten. Recordo, amb especial il·lusió, que un familiar ens ha portat sovint durant l’activitat planter, esqueixos, ha compartit el seu coneixement i s’ha convertit en un dinamitzador espontani actiu de l’activitat. Ha estat una gran experiència”.
Així mateix, des de la Residència Pla de Martís també es vol destacar la col·laboració en el taller de l’empresa banyolina Nou Jardí que ens ha facilitat durant el desenvolupament del taller plantes, terra i material.
Naturalment, els principals protagonistes de l’activitat han estat les persones que hi han participat. Per tal de poder copsar la seva opinió i recollir algunes de les seves impressions s’ha parlat directament amb ells a través d’un petit qüestionari. Us deixem els resultats:
1- Què fèieu al taller de jardineria i d’hort?
Antònia: Agafàvem les plantes de testos petits per plantar-les a testos més grans o jardineres. També trinxàvem flors seques que feien olor per posar-les a dins de bossetes petites.
Francisca: Plantàvem flors, julivert, tenim una taula per poder arribar bé on hi plantàvem enciams. I també xerràvem, compartíem. Durant l’activitat hem fet un grup actiu per compartir experiències, sentiments… Fins i tots sovint després de l’activitat ja esperàvem amb deliri quan tornava a ser el nou dia.
Salvadora: Cavar amb eines petites i plantar clavellines, geranis, regar les flors i treure pebrots i carbassons de l’hort.
Núria: Ens feien plantar plantes petites en un test, treure les pedres que hi poguessin haver a la terra que havíem de fer servir per plantar…
Joan: Jo he participat especialment en el taller d’hort. És una activitat que m’agrada. Al vespre, quan marxava el sol, era l’encarregat de regar. No m’oblidava cap dia.
2- Què és el que més us va agradar?
Antònia: El que més m’agrada eren les flors, vam plantar roses místiques, unes flors que semblaven lliris, diferents plantes…També m’ha agradat especialment el contacte amb la terra. Poder tocar, manipular i embrutar-nos les mans tots fent una activitat que m’ha agradat especialment.
Francisca: Poder estar a fora una estona i berenar allà. Les flors eren molt maques.En Javier ha estat un gran “mestre”. Ens ha ajudat molt. Ens ha ensenyat moltes coses, i també ens ha ensenyat a compartir i a treballar en equip.
Salvadora: Plantar geranis i altres plantes, regar, cuidar l’hort.També m’agrada especialment sentir les olors. Les olors de les plantes, però també la de l’hort acabat de regar, la terra molla. M’agrada molt la natura.
Núria: Tot m’agradava, les flors m’agraden molt.També m’ha agradat especialment el poder estar fora, a l’exterior, sentir l’olor a bosc, a jardí i a plantes. Sentir-me bé i contenta. Ha estat bonic també quan alguna de les meves filles ha pogut venir a veure que fèiem en el taller.
Joan: La recol·lecció dels productes de l’hort. Poder oferir-los després a la cuina per tal que es poguessin fer servir. Sents que el teu treball i la feina és útil.
3- Expliqueu alguna anècdota:
Antònia: No sé quina explicar…crec que allò que destacaria o que m’ha resultat interessant ha estat poder fer una activitat a l’exterior, malgrat que aquest estiu ha fet un temps variable, alguna vegada l’hem hagut de reconduir cap al porxo de l’entrada o a dins de la residència quan la pluja no ha permès que ho féssim fora.
Francisca: Sempre rèiem explicant històries de quan érem joves mentre fèiem el taller. Sempre hi havia algú que en tenia alguna per explicar.Conèixer aquestes històries més personals ha permès crear una complicitat entre les persones que hem participat a l’activitat. Ara tenim els “secrets” de les persones que hem participat… secrets de companys de jardí.
Salvadora: En Xavier ens feia cantar cançons de les de tota la vida, rèiem molt explicant històries.Hem recordat cançons que ja havia oblidat. Em feia una mica de vergonya cantar, però en estar en grup i entre amics i amigues, al finals ens animàvem tots…
Núria: Tots els dies eren divertits, parlàvem de moltes coses diferents.Era especial quan venia la família. Quan podíem ensenyar allò que havíem fet, quan podíem sentir les olors junt amb les meves filles.
Joan: Un dia, tot regant, i sense voler vaig remullar a algunes persones que passejaven pel voltant. Ben ràpid, els hi vaig demanar perdó… sort que feia calor i tot va quedar en no res.
Així doncs, hom pot dir que el taller de jardineria i hort a la Residència Pla de Martís ha estat un èxit. Un èxit de participació i alhora, i especialment, una activitat amb sentit, estimuladora i agraïda pels residents, les famílies i els professionals del servei. És satisfactori, des del servei, veure i sentir com els residents han participat de manera activa i amb satisfacció personal en una activitat significativa per a ells.
Gràcies a tots els residents per participar-hi. Gràcies a les famílies per confiar en el servei i en la proposta. Gràcies a en Javier Fernández per la seva dinamització activa.
Publicat dins de Activitats, Notícies i articles, Tallers	| Etiquetat com a Activitats, Aire lliure, Autonomia, Banyoles, Convivència, Entorn natural, Espais de relació, Esponellà, Estimulació, Família, Famílies, Flors, Gent Gran, Girona, Jardí, Jardineria, Memòria, Natura, Participació, Participació familiar, Pla de l'Estany, Pla de Martís, Relació social, Residència, Residència Assistida, Tallers	| Deixa un comentari
Nadal a la Residència Pla de Martís
Publicat el 27 de novembre de 2014 per admin
Ja s’acosten les festes de Nadal i com cada any, a la residència Pla de Martís es preparen divereses activitats i concerts per tal de fer aquestes dates encara més especials.
Aquest any les activitats més destacades són aquestes:
A part d’aquests concerts i esdeveniments, el Nadal a Pla de Martís ja ha arribat, el tió ha arribat durant aquesta setmana i juntament amb els residents hem construit el pessebre.
Us desitgem unes bones festes i una bona entrada d’any.
Publicat dins de Activitats, Notícies i articles	| Etiquetat com a Activitats, Caga Tió, Esponellà, Gent Gran, Girona, Nadal, Pla de l'Estany, Pla de Martís, Residència, Residència Assistida	| Deixa un comentari
Simulacre d’incendis: rebombori general!
Publicat el 16 d'octubre de 2014 per admin
Tothom ha de procurar sortir a fora amb el mínim de temps: tot el personal es mobilitza per a acompanyar als residents en el seu desplaçament. Alguns s’enfaden, altres riuen, altres posen resistència…
En acabar la prova compartim rialles i ens felicitem per lo bé que ho hem fet, alguns descobreixen que fa bon dia i es queden una estona a parar el sol, d’altres tornen amb presses per ocupar aquella cadira on es senten més a gust, altres decideixen fer un passeig…
Qualsevol remenament ajuda a fer que el dia sigui diferent i els permet afegir noves anècdotes al seu diari.
Publicat dins de Notícies i articles	| Etiquetat com a Esponellà, Gent Gran, Pla de l'Estany, Pla de Martís, Residència, Residència Assistida	| Deixa un comentari